**Изисквания за подготовка на разширена анотация (800-1000 думи) и пълен доклад (8000-10000 думи).**

**Съдържание на анотацията:**

* заглавие на доклада;
* постановка на проблема – какво се изследва; за кого/ какво подобно изследване е важно/ значимо/ необходимо;
* теоретична и/ или емпирична аргументация, поясняваща изследователския предмет и задаваща концептуална рамка на изследването;
* основни хипотези/ допускане (ако има такива) и/или работни хипотези, формулирани в хода на изследването;
* методология – как се изследва посоченият проблем и каква е аргументацията, подкрепяща избраната методологическа рамка; как си кореспондират концептуалната и методологическата рамка;
* кои са обекта и единиците на изследване/ наблюдение; каква е спецификата на социологическия терен (в т.ч. специфични етични проблеми на изследването, ако има такива);
* източници на данни;
* състояние на изследването – на какъв етап се намира работата на изследователя;
* основни изводи, заключения (ако могат да бъдат посочени на етап подготовка на анотации);
* посочени до две имена на утвърдени учени от България, различни от прекия научен ръководител и непосредственото научно обкръжение на докторанта, чиито коментари участниците биха искали да чуят/ получат по време на конференцията;
* **в текста на анотацията не трябва да присъства името на автора на анотацията, както и името на институцията, в която е докторант или е защитил.**

До участие в конференцията ще бъдат допускани автори, чиито анотации съдържат посочените по-горе елементи и са социологически ориентирани като проблематика, концептуална рамка и изследователски подход.

**Техническо оформление на анотацията:**

Разширената анотация трябва да е в размер от 800 до 1000 думи, форматирана на шрифт Times New Roman 12, отстояние между редовете 1, отстояния на страницата: горе, долу, ляво, дясно – 2,5 см.; без отстояния между параграфите. Името на файла, съдържащ анотацията, трябва да съдържа първите две думи от заглавието, изписано на английски.

Разширени анотации (от 800 до 1000 думи) се изпращат до 15 ноември 2018 г. на електронния адрес на конференцията : PhDsociology@phls.uni-sofia.bg

**Доклади:**

Пълни текстове на докладите на допуснатите до участие докторанти се изпращат до 15 февруари 2019 г. Пълният текст на доклада трябва да е в размер между 8000 и 10 000 думи (без библиография, таблица и графики). Технически, текстът трябва да е форматиран по същия начин като анотациите. Съдържателно, пълните текстове на докладите трябва да съдържат същите елементи като анотациите, но представени в разгърнат вид. Пълните текстове трябва да съдържат още и разгърната аналитична част, библиография и графики и/или илюстрации (ако са приложими).